जेलेंस्की से 2 घंटे बातचीत के बाद सुनक का वादा; रूस बोला- इससे नहीं बदलेगा जंग का नतीजा
Russia Ukraine War Latest Update - Vladimir Putin Vs Rishi Sunak And Zelensky Meeting. यूक्रेन के राष्ट्रपति वोलोदिमीर जेलेंस्की सोमवार को ऋषि सुनक से मिलने के लिए ब्रिटेन पहुंचे हैं। दोनों ने 16वीं सदी में ब्रिटेन के बकिंघमशायर में बने घर में यूक्रेन को सैन्य और आर्थिक मदद देने पर चर्चा की।
यूक्रेन के राष्ट्रपति वोलोदिमीर जेलेंस्की सोमवार को ऋषि सुनक से मिलने के लिए ब्रिटेन पहुंचे। दोनों ने 16वीं सदी में ब्रिटेन के बकिंघमशायर में बने घर में यूक्रेन को सैन्य और आर्थिक मदद देने पर चर्चा की।
प्रधानमंत्री कार्यालय के मुताबिक ब्रिटेन जंग में रूस का सामना करने के लिए यूक्रेन को कई सौ एयर डिफेंस मिसाइल और अटैक के लिए लंबी रेंज वाले ड्रोन देगा। जेलेंस्की ने मदद के बदले ब्रिटेन के लोगों को दिल से धन्यवाद दिया। वहीं, रूस ने कहा कि ब्रिटेन की मदद से जंग का रुख नहीं बदलने वाला है।
तीन तस्वीरों में सुनक और जेलेंस्की की मुलाकात
जेट कोएलिशन बनाना चाहता है यूक्रेन
जेलेंस्की ने कहा कि हम जेट कोएलिशन बनाना चाहते हैं। ये हमारे लिए काफी अहम है क्योंकि हम आसमान को कंट्रोल नहीं कर सकते हैं। मुझे इसके बनने की पूरी उम्मीद है। हमें जल्द ही कुछ जरूरी फैसले सुनने को मिल सकते हैं।
वहीं जेलेंस्की के फाइटर प्लेन की मांग पर ऋषि सुनक ने कहा- लड़ाकू एयरक्राफ्ट बनाना आसान नहीं है। वो एयरक्राफ्ट चलाने के लिए यूक्रेन के पायलट्स को ट्रेनिंग देंगे। जो जल्द ही शुरू होगी। वहीं ब्रिटेन के यूक्रेन की मदद करने पर रूस ने एतराज जताया है। इस पर सुनक ने कहा- मैं रूस को बता देना चाहता हूं कि हम यूक्रेन को छोड़कर कहीं नहीं जा रहे हैं। मदद करते रहेंगे।
सुनक की पार्टी के सांसद ने किया विरोध
ब्रिटेन के यूक्रेन को और मदद देने के वादे का वहां की डिफेंस सिलेक्ट कमेटी ने विरोध किया है। कमेटी ने कहा कि ब्रिटेन लगातार यूक्रेन को मदद देकर अपने हथियार खत्म नहीं कर सकता है। वहीं सुनक की कंजर्वेटिव पार्टी टोबाइस एलवुड के सांसद ने कहा कि अकेला ब्रिटेन यूक्रेन की मदद नहीं कर सकता है।
इसके लिए नाटो के सभी देशों को साथ आना होगा। उन्होंने कहा- ये नाटो का मिशन होना चाहिए, जो अब तक नहीं है। ब्रिटेन हमेशा यूक्रेन को हथियार गिफ्ट नहीं कर सकता है। उसे अपनी सैन्य क्षमता को बढ़ाना होगा।